ΚΑΝΟΝΙΣΜΟΣ (ΕΚ) αριθ. 748/95 ΤΟΥ ΣΥΜΒΟΥΛΙΟΥ της 31ης Μαρτίου 1995 για την κατανομή, για το 1995, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και την αλιευτική ζώνη γύρω από το Jan Mayen

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι η Κοινότητα και η Νορβηγία προέβησαν σε διαβουλεύσεις σχετικά με τα αμοιβαία αλιευτικά δικαιώματά τους για το 1995, και ιδίως σχετικά με την κατονομή ορισμένων αλιευτικών ποσοστώσεων σε κοινοτικά σκάφη στη νορβηγική στην αλιευτική ζώνη 7 ότι, σύμφωνα με τα άρθρα 96 και 124 της πράξης προσχώρησης της Αυστρίας, της Φινλανδίας και της Σουηδίας, η Κοινότητα διαχειρίζεται τις αλιευτικές συμφωνίες που έχουν συναφθεί από τη Δημοκρατία της Φινλανδίας και το Βασίλειο της Σουηδίας με τρίτες χώρες 7 ότι, σύμφωνα με τη διαδικασία που προβλέπεται στην αλιευτική συμφωνία της 9ης Δεκεμβρίου 1976 μεταξύ του Βασιλείου της Σουηδίας και του Βασιλείου της Νορβηγίας, η Κοινότητα προέβη, για λογαριασμό της Σουηδίας, σε διαβουλεύσεις με τη Νορβηγία σχετικά με τα αλιευτικά δικαιώματά τους για το 1995 7 ότι, σύμφωνα με τη διαδικασία που προβλέπεται στην αλιευτική συμφωνία της 29ης Δεκεμβρίου 1976 μεταξύ της Δημοκρατίας της Φινλανδίας και του Βασιλείου της Νορβηγίας, η Κοινότητα προέβη, για λογαριασμό της Φινλανδίας, σε διαβουλεύσεις με τη Νορβηγία σχετικά με τα αλιευτικά δικαιώματά τους για το 1995 7 ότι, προκειμένου να εξασφαλισθεί αποτελεσματική διαχείριση των διαθέσιμων αλιευτικών δυνατοτήτων, οι εν λόγω δυνατότητες θα πρέπει να κατανεμηθούν μεταξύ των κρατών μελών ως ποσοστώσεις σύμφωνα με το άρθρο 8 του κανονισμού (ΕΟΚ) αριθ. 3790/92 7 ότι, με τον κανονισμό (ΕΚ) αριθ. 3377/94 (2), κατενεμήθηκαν αλιευτικές ποσοστώσεις μεταξύ των κρατών μελών για σκάφη που αλιεύουν στα νορβηγικά ύδατα για την περίοδο έως τις 31 Μαρτίου 1995 μόνο 7 ότι ο κανονισμός αυτός θα πρέπει να καταργηθεί 7 ότι οι αλιευτικές δραστηριότητες που καλύπτονται από τον παρόντα κανονισμό υπόκεινται στα κατάλληλα μέτρα ελέγχου που προβλέπονται από τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Έως τις 31 Δεκεμβρίου 1995, τα σκάφη που φέρουν σημαία κράτους μέλους επιτρέπεται να αλιεύουν:

- στα ύδατα που υπάγονται στην αποκλειστική οικονομική ζώνη της Νορβηγίας βορείως των 62 °00′ Β, ή εντός της αλιευτικής ζώνης γύρω από το Jan Mayen, εντός των ορίων των ποσοστώσεων που παρατίθενται στο παράρτημα Ι, και - στα ύδατα που υπάγονται στην αποκλειστική ζώνη της Νορβηγίας νοτίως των 62 °00′ Β, εντός των ορίων των ποσοστώσεων που παρατίθενται στο παράρτημα ΙΙ.

Άρθρο 2

Ο κανονισμός (ΕΚ) αριθ. 3377/94 καταργείται.

Άρθρο 3

Ο παρών κανονισμός αρχίζει να ισχύει την 1η Απριλίου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1995.

Για το Συμβούλιο Ο Πρόεδρος F. BAYROU

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>